Raimo Goyarrola

Raimo Ramón Goyarrola Belda (s. 20. heinäkuuta 1969 Bilbao, Espanja) on katolinen pappi sekä tuleva katolisen kirkon Helsingin hiippakunnan piispa. Paavi Franciscus nimitti Goyarrolan piispaksi 29. syyskuuta 2023. Goyarrola kuuluu Opus Dein personaaliprelatuuriin, johon hän liittyi vuonna 1987.

Goyarrola on aikaisemmalta koulutukseltaan lääkäri Navarran yliopistosta. Hän jatkoi filosofisia ja teologisia opintojaan Rooman paavillisessa pyhän ristin yliopistossa ja on valmistunut dogmatiikan tohtoriksi. Goyarrola vihittiin papiksi vuonna 2002. Goyarrola toimi piispa Teemu Sipon SCJ aikana hiippakunnan yleisvikaarina. Hän saapui Suomeen vuonna 2006 Opus Dein prelaatin Javier Echevarrían pyynnöstä. Raimo Goyarrolan piispanvihkimys on marraskuun 25. päivänä Helsingin Johanneksenkirkossa.

Lähteet 

Suomen katolisen kirkon papit
Katolinen kirkko Suomessa -kirkon piispat
Espanjalaiset papit
Vuonna 1969 syntyneet
Elävät henkilöt